ועדת הכנסת, כנסת 18, פרוטוקול מספר 215, 2011-11-23 12:10

זאב אלקין: חברים, אני מכריז על תחילת הישיבה על בקשת הרביזיה על החלטת ועדת הכנסת בדבר טענת החריגה מגדר נושא הצעת חוק בתי משפט (תיקון מס' 66).

זאב אלקין: בבקשה, חבר הכנסת יואל חסון.

זאב אלקין: יש לך שתי דקות לנמק את הבקשה שלך.

יואל חסון: אדוני היושב ראש, תודה.

יואל חסון: אצטרך יותר משתי דקות כי הבקשה היא מורכבת ולא פשוטה.

זאב אלקין: יש לך שתיים.

יואל חסון: היא מורכבת ולא פשוטה, הרי סך הכול רביזיה היא כלי פרלמנטרי חשוב שמטרתו, קודם כול, היא לאפשר - - -

רוברט אילטוב: למשוך זמן.

זאב אלקין: אל תפריעו לחבר הכנסת חסון.

דוד רותם: אני לא מבין למה אתם מפריעים לו.

דוד רותם: תנו לו לשכנע אותנו שפלסנר ודורון לא צודקים.

יואל חסון: אדוני היושב ראש, הכלי הפרלמנטרי הזה, שנקרא רביזיה, המטרה שלו בעיקר היא – לפחות במשטר דמוקרטי נאור – היא דווקא לא להרוויח זמן, חבר הכנסת אילטוב.

יואל חסון: היא לתת לחברי הכנסת שהות - -

יעקב כץ: היא לבזבז זמן.

יואל חסון: - - שהות נוספת לחשיבה, לשיקול הדעת, לבחון מחדש את הצבעותיהם, להחליט האם יכולים להיות שיקולים חדשים, מציאות חדשה, מידע חדש שהגיע והוצג בפני חברי הכנסת.

יואל חסון: זו מטרתה של רביזיה.

יואל חסון: אני מציע לכולנו – אמר אריק שרון, שכולכם מכירים ואני מקווה שגם מוקירים, שהפוליטיקה היא גלגל ענק – פעם אתה למעלה פעם אתה למטה.

יואל חסון: מה שהכי חשוב – אף אל תרד מהגלגל.

יואל חסון: אז אני אומר לכם, היום הרביזיה היא לרעתכם, יום אחד היא תהיה לטובתכם.

יואל חסון: אני מציע לכם לא לפגוע בכלי הפרלמנטרי החשוב, הזה, לא לזלזל בו וגם להשתמש בו בשום שכל.

יואל חסון: ומה הכוונה שלי בשום שכל?

יואל חסון: הכוונה שלי היא שברגע שניתנה לכם ההזדמנות הנדירה, שהרי היא לא קיימת לאדם רגיל – אדוני, אני מבקש הקשבה.

זאב אלקין: זה לא כתוב בתקנון.

זאב אלקין: בבקשה, חבר הכנסת חסון.

יואל חסון: גם אם זה היה כתוב לא היית שם על זה.

יואל חסון: מה הדבר המיוחד, שיש כאן ברביזיה, או הזכות המיוחדת שיש לנו כחברי כנסת?

יואל חסון: שבניגוד לעולם הרגיל - שם מקבלים החלטה וזאת ההחלטה וזה מה שיש - לנו נותנים שהות נוספת.

יואל חסון: גם אם הצבענו, גם אם החלטנו - - - שלום, חבר הכנסת לוין.

יואל חסון: למה אתה לא מנהל את הישיבה?

יריב לוין: אני עכשיו גויסתי, ברגע האחרון.

יואל חסון: גברתי היועצת המשפטית, אם היושב ראש נמצא, לא הוא זה שצריך לנהל את הדיון על-פי התקנון?

רוברט אילטוב: תגיד לי, אתה חושב שתשנה את התוצאה?

זאב אלקין: חבר הכנסת חסון, הזמן שלך מגיע לסיומו.

יואל חסון: אדוני, יש צלצול.

יואל חסון: אמר היושב ראש מעל במת הכנסת: ברגע שיש צלצול אין הצבעה.

זאב אלקין: לא, לא ברגע שיש צלצול.

זאב אלקין: כשיש הצבעות.

יואל חסון: לא, אמר את זה עכשיו מעל הבמה, אני הייתי שם.

יואל חסון: תבקש את הפרוטוקול.

רחל אדטו: עכשיו הוא אמר את זה.

יואל חסון: אמר את זה כרגע מעל הבמה.

יואל חסון: תברר את זה.

רחל אדטו: הוא אמר מהרגע שיש צלצול.

יואל חסון: הוא אמר את זה.

זאב אלקין: האישור שאנחנו קיבלנו - - -

יואל חסון: סליחה, הוא אמר את זה.

יואל חסון: אני מוכן להישבע בדבר הזה.

יואל חסון: תברר את זה, הוא אמר את זה עכשיו.

אברהם מיכאלי: אנחנו לא בית-משפט.

אברהם מיכאלי: אל תישבע.

רחל אדטו: סליחה, הוא אמר את זה עכשיו במליאה: ברגע שיש צלצול אני מבקש שכולם יפסיקו את הוועדות.

רחל אדטו: אין ועדות מהרגע שיש צלצול.

יואל חסון: אני אומר לך, אלקין, הוא אמר בצורה ברורה.

יואל חסון: תבדוק את זה.

זאב אלקין: אני קיבלתי אישור להצביע בכפוף להצבעות.

רחל אדטו: זה לא משנה.

רחל אדטו: הוא אמר שהצלצול יהיה - - -

יואל חסון: גברתי היועצת המשפטית, יושב ראש הכנסת אמר את זה בצורה ברורה.

ציון פיניאן: גם הזכיר את הנושא של ההצבעות.

רחל אדטו: הוא אמר להפסיק את הדיון ברגע שיש צלצול.

זאב אלקין: הנה, יש לי פה אישור: עד תחילת ההצבעות במליאה - - -

רחל אדטו: הוא אמר את זה עכשיו במליאה, הבהרה.

יואל חסון: מרגע הצלצול.

יואל חסון: סליחה, הוא אמר מרגע הצלצול.

זאב אלקין: חבר הכנסת יואל חסון, סיימת את דבריך.

יואל חסון: אדוני, אני מבקש ממך.

יואל חסון: אני מבקש שתבדקו עם הנהלת הכנסת.

זאב אלקין: אני מביא את בקשת הרביזיה של חבר הכנסת - - -

רחל אדטו: לא, לא, לא.

יואל חסון: אדוני, הנה, אני מקבל הודעה כרגע מהמליאה שההצבעות החלו.

יואל חסון: החקיקה החלה.

זאב אלקין: לא הצבעות.

זאב אלקין: החקיקה החלה, לא ההצבעות.

יואל חסון: הוא אמר בפירוש, החקיקה הפרטית מתחילה - - -

זאב אלקין: יש שם תשובה והצבעה במועד אחר.

יואל חסון: לא נכון, זה לא מה שאמר יושב ראש הכנסת.

יואל חסון: יושב ראש הכנסת אמר החקיקה הפרטית - - -

זאב אלקין: תודה רבה, חבר הכנסת חסון.

רחל אדטו: אתה לא יכול להשתמש בכוח הזה.

רחל אדטו: הוא אמר את זה בצורה מאוד ברורה.

רחל אדטו: הוא קם, הוא הפסיק את - - - רק רגע, רותם.

רחל אדטו: לא, לא, לא.

דוד רותם: - - אל תצביעו.

רחל אדטו: לא, לא, אתם לא - - - אתם תפסיקו את הישיבה הזאת.

דוד רותם: אנחנו לא נפסיק.

יואל חסון: ארבל, הוא אמר את זה.

יואל חסון: סליחה, אני אומר לכם.

זאב אלקין: הנה – אומרים לי שיושב ראש הכנסת הודיע עכשיו במליאה שתוך עשר דקות - - -

רחל אדטו: זה לא מה שהוא אמר, סליחה.

יואל חסון: זה לא מה שהוא אמר שם.

זאב אלקין: אני מביא את בקשתו של חבר הכנסת יואל חסון להצבעה.

יואל חסון: אני מבקש ממך.

יואל חסון: לא, זו לא הצבעה.

יואל חסון: זה לא עובד בצורה כזאת, לא מצביעים בצורה כזאת.

רחל אדטו: זה לא הצבעה עכשיו.

דוד רותם: תגישו על זה בג"ץ.

זאב אלקין: מי בעד?

רחל אדטו: זה לא יכול להיות שהוא יחטוף - - - מחטף.

זאב אלקין: אני שואל שמית.

זאב אלקין: מי בעד - - - ?

רחל אדטו: אתה גונב הצבעה וזה מחטף.

זאב אלקין: חבר הכנסת יריב לוין - - -

יואל חסון: אתה עושה כאן מחטף, אדוני היושב ראש.

זאב אלקין: חבר הכנסת חסון, אני קורא לך לסדר פעם ראשונה.

יואל חסון: יושב ראש הכנסת אמר בצורה ברורה - - -

זאב אלקין: אני קורא לך לסדר פעם שניה.

רחל אדטו: אתה גונב הצבעה.

רחל אדטו: במפורש, אתה גונב הצבעה בניגוד לעמדתו של יושב הראש.

זאב אלקין: חברת הכנסת אדטו, אני קורא לך לסדר פעם ראשונה.

רחל אדטו: אל תקרא לי לסדר.

רחל אדטו: אתה גונב הצבעה בניגוד לעמדתו של יושב הראש.

זאב אלקין: אני קורא לסדר פעם שניה.

רחל אדטו: אתה יכול לקרוא לי פעם שלישית ואני אצא.

זאב אלקין: אני קורא לך לסדר פעם שלישית.

זאב אלקין: בבקשה.

רחל אדטו: אני אצא, ואתה עושה מחטף עכשיו.

זאב אלקין: לא מדברים בהצבעה.

יואל חסון: אתה עושה כאן הצבעה שהיא מחטף.

יואל חסון: אתה לא יכול לעשות את ההצבעה הזאת.

זאב אלקין: אני ממשיך בהצבעה.

זאב אלקין: זאב אלקין – נגד אורי אורבך – נגד

יואל חסון: היועצת המשפטית, ההצבעה הזאת אינה חוקית.

יואל חסון: ההצבעה הזאת אינה חוקית.

שלמה מולה: אתה לא יכול להצביע.

זאב אלקין: שלמה מולה - לא מצביע

יואל חסון: זאת אינה הצבעה חוקית.

זאב אלקין: חבר הכנסת חסון, אני קורא לך לסדר פעם שלישית.

יואל חסון: אדוני, זו לא הצבעה חוקית.

יואל חסון: אתה לא יכול להוציא אותי כי יש לי זכות הצבעה.

יואל חסון: אדוני, אתה באמצע הצבעה, אתה לא יכול להוציא אותי.

זאב אלקין: אז תצביע.

יואל חסון: אדוני היושב ראש, אתה עושה כאן - - -אל תיגע בי, אל תיגע בי.

זאב אלקין: יואל חסון, הנה, הגיעה זכות ההצבעה שלך.

יואל חסון: אני באמצע הצבעה, אתה לא יכול להוציא אותי.

זאב אלקין: הנה, תצביע.

זאב אלקין: בבקשה, להוציא אותו.

יואל חסון: אל תיגע בי.

זאב אלקין: יואל חסון - לא מצביע דוד רותם - נגד

יואל חסון: זו הצבעה לא חוקית.

יואל חסון: אני מבקש ממך לעצור את ההצבעה הזאת.

זאב אלקין: רוברט אילטוב - נגד איתן כבל - לא מצביע

יואל חסון: אתה תעצור את ההצבעה הזאת מיידית.

יואל חסון: זו הצבעה שהיא גנובה.

יואל חסון: אני מבקש מכם להפסיק בטריקים.

יואל חסון: אנחנו לא נשתתף בזה.

יואל חסון: יושב ראש הכנסת אמר - - -

דוד רותם: רק לבג"ץ.

רחל אדטו: - -

זאב אלקין: חברת הכנסת אדטו, לא החזרתי אותך.

רחל אדטו: אתה גונב הצבעה.

יואל חסון: זו הצבעה לא חוקית.

זאב אלקין: עינת וילף - אינה נוכחת.

יואל חסון: זו הצבעה לא חוקית, בניגוד לתקנות.

זאב אלקין: היה טלפון מלשכת יושב הראש, זה ברשות ובסמכות.

יואל חסון: זו לא הצבעה ברשות ובסמכות.

זאב אלקין: אברהם מיכאלי - נגד נסים זאב - נגד אורי מקלב - נגד ציון פיניאן - נגד.

זאב אלקין: חבר הכנסת אורי מקלב הצביע במקום חבר הכנסת אייכלר.

זאב אלקין: ההצבעה הסתיימה.

רחל אדטו: זה טירוף מערכות מה שאתה עושה כאן כרגע.

זאב אלקין: תשעה נגד, אפס בעד, אין נמנעים.

זאב אלקין: תודה רבה, הישיבה נעולה.